রাজধানীতে সড়ক দুর্ঘটনায় হতাহতের এ পরিসংখ্যান পাওয়া গেছে বাংলাদেশ প্রকৌশল বিশ্ববিদ্যালয়ের (বুয়েট) অ্যাকসিডেন্ট রিসার্চ ইনস্টিটিউটের (এআরআই) এক সমীক্ষায়। রাজধানীতে হওয়া এসব দুর্ঘটনায় বছরে ক্ষতির পরিমাণ প্রায় ছয় হাজার কোটি টাকা। সমীক্ষার তথ্য অনুযায়ী, ২০১৭ সালে রাজধানীতে সড়ক দুর্ঘটনার সংখ্যা ছিল ২৬৭। এতে মারা যায় ২৮০ জন ও আহত হয় ৩৫৯ জন। এ ছাড়া ২০১৬ সালের মার্চ থেকে ডিসেম্বর পর্যন্ত রাজধানীতে ১২৬টি দুর্ঘটনায় নিহত হয়েছিল ১৪১ জন। আহতের সংখ্যা ৩৩৭।